Document ID: 32013R0057

KOMMISSIONENS FORORDNING (EU) Nr. 57/2013
af 23. januar 2013
om ændring af forordning (EF) nr. 1418/2007 om eksport til nyttiggørelse af visse typer affald til visse ikke-OECD-lande
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), særlig artikel 37, stk. 2, tredje afsnit, og
ud fra følgende betragtninger:
(1)
Bilaget til Kommissionens forordning (EF) nr. 1418/2007 af 29. november 2007 om eksport til nyttiggørelse af visse typer affald, der er opført i bilag III eller IIIA til Europa-Parlamentets og Rådets forordning (EF) nr. 1013/2006, til visse lande, der ikke er omfattet af OECD-beslutningen om kontrol med grænseoverskridende overførsel af affald (2), blev ændret ved forordning (EU) nr. 674/2012 (3).
(2)
I henhold til artikel 37, stk. 1 og 2, i forordning (EF) nr. 1013/2006, tog Kommissionen hensyn til de svar, den har modtaget fra Malaysia til sin skriftlige anmodning. Malaysia erklærede senere skriftligt, at oplysningerne i landets svar vedrørende underpunkt B1100 - galvaniseringsråsten (hårdzinkrester) - og punkt B3010 og GH013 ikke afspejler den eksisterende lovgivning og procedurer, som ikke forbyder import af dette affald. Der blev derfor anmodet om, at proceduren for underpunkt B1100 - galvaniseringsråsten (hårdzinkrester) - ændres fra løsningsmodel (a) til (c) og punkt B3010 og GH013 fra løsningsmodel (a) til (d).
(3)
Med henblik på at korrigere denne fejl og under hensyntagen til virkningerne for de erhvervsdrivende bør bilaget til forordning (EF) nr. 1418/2007 ændres i overensstemmelse hermed -
VEDTAGET DENNE FORORDNING:
Artikel 1
Bilaget til forordning (EF) nr. 1418/2007 ændres som anført i bilaget til nærværende forordning.
Artikel 2
Denne forordning træder i kraft på fjortendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 2013.

Labels: 1
20
13
3
18